MAJOR เปิดตัว “โรงภาพยนตร์ ScreenX” จอยักษ์ 270 องศา แห่งใหม่ใหญ่สุด “พารากอน”
MAJOR เปิดตัว “โรงภาพยนตร์ ScreenX” แห่งใหม่ใหญ่ที่สุดในไทย เหนือระดับด้วยมุมมองภาพที่กว้างมากขึ้นถึง 270 องศา พร้อมภาพคมชัดถึง 3 จอขนาดยักษ์ที่ให้ความกว้างรวมกันมากถึง 55 เมตร เปิดบริการวันนี้ที่ศูนย์พารากอน ซีนีเพล็กซ์

MAJOR เปิดตัว “โรงภาพยนตร์ ScreenX” แห่งใหม่ใหญ่ที่สุดในไทย เหนือระดับด้วยมุมมองภาพที่กว้างมากขึ้นถึง 270 องศา พร้อมภาพคมชัดถึง 3 จอขนาดยักษ์ที่ให้ความกว้างรวมกันมากถึง 55 เมตร เปิดบริการวันนี้ที่ศูนย์พารากอน ซีนีเพล็กซ์
18 พ.ย. 2565

นายนรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR เปิดเผยว่า เมเจอร์ ซีนีเพล็กซ์ กรุ้ป เป็นผู้นำธุรกิจ Lifestyle Entertainment ที่ตอบโจทย์ความต้องการของลูกค้า พร้อมมอบความสุขความบันเทิงที่ดีที่สุดให้ตรงกับไลฟ์สไตล์ของคนรุ่นใหม่ ซึ่งเป็นกลุ่มคนที่ใช้ชีวิตแบบ Active Lifestyle ที่ชื่นชอบการชมภาพยนตร์ พร้อมแล้วกับคอมมูนิตี้บันเทิงแห่งใหม่ โรงภาพยนตร์ ScreenX ที่ พารากอน ซีนีเพล็กซ์ รูปแบบโรงภาพยนตร์แบบแรกของโลกที่ใช้ระบบการฉาย 3 ทิศทางด้วยเครื่องฉายหลายตัว (Multi-Projection System)
ทั้งนี้ เพื่อให้มุมมองภาพที่กว้างมากขึ้นถึง 270 องศา ใช้ระบบเครื่องฉายเลเซอร์ทุกตัว เพื่อให้ได้ภาพที่มีความสว่างและคมชัดบนจอ 3 ทิศทาง คือ จอด้านหน้า และจอบนกำแพงด้านซ้ายและขวา ซึ่งใช้วัสดุพิเศษจัดทำขึ้นเฉพาะเพื่อให้ได้ภาพที่ชัดเจนและสมจริงมากกว่าการฉายลงบนผนังกำแพงปกติ เพื่อดึงผู้ชมให้ดื่มด่ำไปกับฉากที่กว้างสุดขอบตาเสมือนจริงเหมือนอยู่ในภาพยนตร์ด้วยภาพที่กว้างถึง 55 เมตร พร้อมความใหญ่ของโรงภาพยนตร์ที่สามารถรองรับผู้ชมได้มากถึง 293 ที่นั่ง
สำหรับกิจกรรมที่จะเกิดขึ้นในโรงภาพยนตร์ ScreenX นอกจากการฉายภาพยนตร์ฟอร์มยักษ์ที่รอคิวเข้าฉายให้ได้ชมกัน อาทิ Black Panther : Wakanda Forever ที่มีฉาก ScreenX 3 จอภาพมากกว่า 60 นาทีเป็นครั้งแรก ซึ่งผู้ชมจะได้รับอรรถรสในการรับชมที่ดีที่สุด และในปีหน้ามียังภาพยนตร์ที่น่าสนใจอีกหลากหลายเรื่องที่จะเข้าฉายให้ได้ชมกัน
นอกจากนี้ ยังมีกิจกรรมอื่น ๆ ที่จะเกิดขึ้นเพื่อความหลากหลายของการให้บริการทั้ง แฟนมีตติ้ง, การจัดงานแถลงข่าว, งานเปิดตัวผลิตภัณฑ์ใหม่, มินิคอนเสิร์ต, งานถ่ายทอดสด ฯลฯ พร้อมเปิดให้สัมผัสสุดยอดประสบการณ์ใหม่กับหลากหลายกิจกรรมในโรงภาพยนตร์